קטיה זכרוב-אסף

קטיה זכרוב-אסף (נולדה ב־15 באוקטובר 1975) היא פרופסורית חברה בפקולטה למשפטים, האוניברסיטה העברית בירושלים.

 ביוגרפיה 
נולדה ב-1975 במוסקבה. למדה לתואר ראשון (1996-2000) ושני (2000-2002) במשפטים באוניברסיטה העברית. בשנת 2006 השלימה לימודי דוקטורט במשפטים באוניברסיטת מינכן, במלגת מכון מקס פלאנק. כותרת התזה לדוקטורט שלה הייתה: "Image in der Werbung", והיא יצאה לאור כספר ב-2007 במסגרת סדרת GWR של מכון מקס פלאנק.Band 149: Dr. Katya Assaf (Zakharov), Image in der Werbung 2007. XXII, 400 Seiten, kartoniert 

עשתה את לימודי פוסט הדוקטורט שלה באוניברסיטה העברית. לימדה בהמרכז האקדמי למשפט ולעסקים בין 2010-2006. ב־2005 החלה ללמד באוניברסיטה העברית: בפקולטה למשפטים, בפורום אירופה ובמרכז ללימודים גרמניים. ב־2008 הייתה למרצה בכירה בפקולטה למשפטים וב-2025 קודמה בה לדרגת פרופסור חבר. שימשה כפרופסורית אורחת באוניברסיטת אילינוי (2010-11), באוניברסיטת טורונטו, באוניברסיטת קולומביה הבריטית ובאוניברסיטת פנסילבניה (אביב 2026). ב־2021-2020 הייתה עמיתה בהמכון למחקר מתקדם בברלין.

 מחקר 
מחקריה של זכרוב אסף עסקו בפרסום וכן בקניין רוחני: בפטנטים ובסימני מסחר. כמו כן, עסקה בחופש הביטוי וברגולציית המדיה. תחום נוסף בו היא מתמחה הוא משפט השוואתי: בייחוד בהשוואות בין המשפט הגרמני והמשפט האמריקני.

 זכות השימוש במרחב הציבורי 
זכרוב-אסף מתמקדת במחקריה באפיונה של חופש הביטוי על מובנו החיובי, ובפרט בזכות הציבור על המרחב הציבורי העירוני. היא משווה, בין היתר, בין היחס שמקבלים ביטויים שונים במרחב הציבורי, כמו גרפיטי ושלטי חוצות פרסומיים. כדי לבחון את האפקט של מתן הזכות לתושבי העיר לקחת חלק בעיצוב המרחב הציבורי, היא הקימה, יחד עם הצלם טים שנטגוקה (Tim Schnetgöke), את הארגון "DU BIST AM ZUG" (מגרמנית: ״עכשיו תורך״). הפרויקט איפשר לתושבי ברלין להציג תכנים במרחב הציבורי, בכ-1,500 שלטי חוצות בקיץ 2022 ו-2024 הממצאים הראו, בין היתר, כי רוב המשתתפים בחרו להציג אמנות וחוויות אישיות ולא מסרים פוליטיים, מה שמצביע על פוטנציאל להפחתת הקיטוב ולחיזוק תחושת השייכות הקהילתית.

פרסומים
פרקים בספרים
'Non-Traditional Trademark Protection as (Non-Traditional) Means of Cultural Control', in Irene Calboli, and Martin Senftleben (eds), The Protection of Non-Traditional Trademarks: Critical Perspectives (Oxford, 2018; online edn, Oxford Academic, 21 Feb. 2019)
with Guy Pessach, Ofer Tur-Sinai, 'Intellectual property law', in Walter, Christian et al., eds. The Israeli Legal System : An Introduction (Nomos, 2019)

 קישורים חיצוניים 

 פרופ' קטיה זכרוב-אסף, באתר הפקולטה למשפטים, האוניברסיטה העברית בירושלים.
 למי שייך המרחב הציבורי? | ד"ר קטיה אסף-זכרוב, בפודאסט Huji Cast

 הערות שוליים 

קטגוריה:סגל האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:בעלי תואר דוקטור מאוניברסיטאות בגרמניה
קטגוריה:בוגרי אוניברסיטת מינכן
קטגוריה:ישראליות שנולדו ב-1975